**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov,sa predkladá na rokovanie vlády Slovenskej republiky s týmito rozpormi:

**Národná rada občanov so zdravotným postihnutím v SR** nad rámec návrhu zákona navrhuje

* poskytovanie príspevku na opatrovanie  bez ohľadu na sociálne postavenie fyzickej osoby, ktorá zabezpečuje opatrovanie fyzickej osoby s ťažkým zdravotným postihnutím,
* aby sa aj fyzickej osobe s ťažkým zdravotným postihnutím dosahujúcej vyššie príjmy poskytoval príspevok na kúpu cenovo náročných kompenzačných pomôcok.
* peňažný príspevok na kúpu osobného motorového vozidla poskytovať aj fyzickej osobe s ťažkým zdravotným postihnutím, ktorá je zamestnaná alebo preukáže, že bude zamestnaná alebo sa jej poskytuje sociálna služba v rehabilitačnom stredisku.